Document ID: 31998D0711

ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Νοεμβρίου 1998 για την τροποποίηση της απόφασης 97/296/ΕΚ όσον αφορά την κατάρτιση του καταλόγου των τρίτων χωρών από τις οποίες επιτρέπονται εισαγωγές αλιευτικών προϊόντων για ανθρώπινη διατροφή [κοινοποιηθείσα υπό τον αριθμό Ε(1998) 3585] (Κείμενο που παρουσιάζει ενδιαφέρον για τον ΕΟΧ) (98/711/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 17ης Δεκεμβρίου 1996, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), όπως τροποποιήθηκε από την απόφαση 98/603/ΕΚ (2), και ιδίως το άρθρο 2 παράγραφος 2 και το άρθρο 7,
Εκτιμώντας:
ότι η απόφαση 97/296/ΕΚ (3), όπως τροποποιήθηκε από την απόφαση 98/573/ΕΚ (4), για την κατάρτιση του κατάλογου των χωρών και εδαφών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή εγκρίνεται 7 ότι το μέρος Ι του παραρτήματος Ι απαριθμεί τα ονόματα των χωρών και εδαφών τα οποία καλύπτονται από μια ειδική απόφαση και το μέρος ΙΙ τα ονόματα εκείνων τα οποία ανταποκρίνονται στους όρους του άρθρου 2 παράγραφος 2 της απόφασης 95/408/ΕΚ 7 ότι στο παράρτημα ΙΙ απαριθμούνται τα ονόματα των χωρών και εδαφών από τα οποία επιτρέπεται η εισαγωγή έως τις 31 Ιανουαρίου 1999, σύμφωνα με τους όρους του άρθρου 11 παράγραφος 7 της οδηγίας 91/493/ΕΟΚ του Συμβουλίου (5) 7
ότι οι αποφάσεις της Επιτροπής 98/695/ΕΚ (6) και 98/675/ΕΚ (7) ορίζουν ειδικούς όρους για τα προϊόντα αλιείας και υδατοκαλλιέργειας τα οποία προέρχονται από το Μεξικό και την Εσθονία, αντίστοιχα 7
ότι το Μεξικό και η Εσθονία θα πρέπει, επομένως, να προστεθούν στο μέρος Ι του πίνακα του παραρτήματος Ι των χωρών και εδαφών από τα οποία επιτρέπεται η εισαγωγή αλιευτικών προϊόντων για ανθρώπινη κατανάλωση 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα Ι και ΙΙ της παρούσας απόφαση αντικαθιστούν τα παραρτήματα Ι και ΙΙ της απόφασης 97/296/ΕΚ.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 24 Νοεμβρίου 1998.

Labels: 0
3
5
6